**Upute za pisanje sastavka (molim vas da pažljivo pročitate upute)**

Mislim da ste već dovoljno zreli i da već promišljate o sebi, svojem životu, svojim odlukama, planovima, ciljevima, željama, hobijima, o osobama koje su vam pomogle u odrastanju, o osobama koje vam još uvijek pomažu…

Vaš je zadatak napisati vlastitu autobiografiju (tekst o vlastitom životu). U tome vam mogu pomoći sve one asocijacije na djetinjstvo koje ste trebali „razbacati“ po papiru.

U svoju autobiografiju uključite osnovne podatke o vama, no pišite o svojim željama, ciljevima, planovima, pišite o tome kako vi vidite sebe, kako mislite da drugi doživljavaju vas, o svojim hobijima, o stvarima koje vas vesele, o stvarima koje volite raditi, o stvarima koje ne volite, o stvarima koje vas rastuže…

Ovo je samo mali dio onoga što možete uključiti u tekst o sebi. Vjerujem da imate jako puno toga za reći! 😊

**Pripazite na sljedeće:**

- tekst mora imati trodijelnu strukturu

- pripazite na pisanje riječi u koje u sebi sadrže č i ć, ije/je

- ispred veznika a, ali, nego, no, već, dakle, zato, stoga, samo, samo što, tek, tek što, jedino, jedino što pišemo zarez (ove smo godine proširili popis veznika ispred kojih se piše zarez)

- naučili smo što je inverzija (obrnuti poredak) i da tada pišemo zarez

- pripazite na upotrebu prijedloga s i sa

- nemojte počinjati rečenice s „Ja“

- ne uz glagol pišemo odvojeno (ne znam, ne smijem, ne pišem, ne volim)

- pomoćni glagol biti u aoristu 1. osobe jednine – ja bih

- pretpostavljam da ćete pisati imena ustanova (škole) pa pripazite na veliko početno slovo

**Poveznica na hrvatski pravopis (provjerite sve nedoumice):**

<http://pravopis.hr/>

**Budući da ću ovaj zadatak ocjenjivati,** molim vas da ozbiljno pristupite zadatku. Imate sve mogućnosti provjere pravopisa i vodite računa o tome da vaš tekst pravopisno i gramatički bude točan.

**Sastavak ćete pisati u Wordu i poslat ćete mi ga kao privitak u privatnu poruku na Yammeru. Rok za slanje je do našeg sljedećeg sata (do četvrtka, ali do 9:00 sati).**

**Ako se ne snalazite u Wordu, sastavak napišite u svoju bilježnicu, fotografirajte i pošaljite mi u privatnu poruku na Yammeru. Molim vas da rukopis bude uredan.**

Želim vam puno uspjeha. 😊